UN DIA AMB CASASSES

Moltes vegades el lector, un cop acabat un llibre, es fa preguntes que l’autor no li pot respondre perquè senzillament li queda molt lluny. Un dia amb... pretén acostar l’escriptor al públic i entendre millor la seva obra. Un convidem a passar un dia amb el poeta Enric Casasses

Lloc i dia: 1 de desembre a Arts Santa Mònica de Barcelona. Rambla  Santa Mònica 7.

QUE LA VIDA SE SENT BORDA SI NO TÉ QUELCOM QUE LA DESBORDA

[image: image1.jpg]



A partir de poemes propis i de poemes propis d'altres autors, furgarem una mica el misteri de la inspiració -què és, d'on ve, on va i per on passa-, la relació entre les muses i les musaranyes, què redimonis són els poemes i què volen, què vol dir parlar i cantar, fins a arribar a les altures filosòfiques de temes com ara l'existència o no existència dels rossinyols, si és veritat o no que van a França, etc. També s'abordarà la discutida i polèmica qüestió de l'arbre genealògic de la poesia: d'on provenia la poesia? Ve, com Darwin, dels micos? Els poemes, són o eren cançons? El llenguatge, parla o només borda? Qui piula? Jo, és un altre? L'ànima, és meva? Homer, era cec?

Funcionament:

El curs es divideix en dues sessions: matí i tarda. L’escriptor desenvolupa un tema relacionat amb els seus llibres i la manera d’entendre la literatura, els seus gustos literaris, els  referents... Tot això es comparteix i crea altres sinergies. No són conferències sinó una mena de classes magistrals o seminaris que provoquen intercanvis d’idees.

L'última hora, de 7 a 8, serà de portes obertes.

Horari i preu: 55€. Dissabte d’11 a 14 (amb un petit descans) i de 16 a 20 h. Dinar opcional amb l’autor al restaurant Rita blue (12'90€)

Matrícula: Un correu a iolesti@yahoo.com  i ingrés bancari de 55€ al compte: 21001183350100249223  El dinar es paga allí.

Més informació: Isabel Olesti   iolesti@yahoo.com
Altres escriptors convidats:  Andrés Trapiello (26 gener 2013) Sergi Pàmies (2 febrer 2013) Javier Cercas (setembre 2013)

Col.labora: Facultat Humanitats UPF i Departament filologia i Comunicació UdG, ASM, ILC i Escola d'Escriptura Ateneu barcelonès

